钦定古今图书集成/明伦汇编/氏族典/第541卷 > 《廖用贤尚友录》 > 席阐文
## 钦定古今图书集成/明伦汇编/氏族典/第541卷 > 《廖用贤尚友录》 > 席阐文

按《梁书席阐文传》：“阐文，安定临泾人也。少孤贫，涉猎
书史。齐初，历西中郎中兵参军，领城局。高祖之将起
义也，阐文深劝之。和帝称尊号，为给事黄门侍郎，寻
迁卫尉卿。高祖受禅，除都官尚书、辅国将军，封山阳
伯，出为东阳太守，又改封湘西。视事二年，以清白著
称。卒于官。谥曰威。”